b"\n_START_ARTICLE_\nHabitatge al carrer Gurb, 51\n_START_SECTION_\nDescripci\xc3\xb3\n_START_PARAGRAPH_\nEdifici civil. Casa entre mitgeres. Consta de planta baixa i tres pisos. La fa\xc3\xa7ana presenta un eix de simetria central. Presenta un portal rectangular central i dos laterals. Dos balcons a cada pis que disminueixen amb l'al\xc3\xa7ada. Al centre del primer pis hi ha una forn\xc3\xadcula buida. Les baranes dels balcons s\xc3\xb3n de ferro forjat amb decoracions. Estuc amb imitacions de pedra picada. Colls de biga amb cer\xc3\xa0mica vidriada.\n_START_SECTION_\nHist\xc3\xb2ria\n_START_PARAGRAPH_\nL'antic cam\xc3\xad de Gurb sorg\xc3\xad com la prolongaci\xc3\xb3 del carrer de les Neus vers el segle XII i on s'anaren transformant les masies i edificacions en cases entre mitgeres que seguien el tra\xc3\xa7at natural del cam\xc3\xad. Al segle XV es constru\xc3\xad l'esgl\xc3\xa9sia g\xc3\xb2tica dels Carmelitans prop de l'actual carrer Arquebisbe Alemany, enderrocada el 1655 en convertir-se la ciutat en pla\xc3\xa7a fortificada contra els francesos durant la guerra dels Segadors. Als segles XVII-XVIII es constru\xc3\xad l'actual convent i l'esgl\xc3\xa9sia dels Carmelitans cal\xc3\xa7ats. Al segle XVIII la ciutat experimenta un fort creixement i aquests carrers itinerants es renoven formant part de l'Eixample Morat\xc3\xb3. Al segle XIX, amb la urbanitzaci\xc3\xb3 de l'Horta d'en Xandri entre el carrer Gurb i de Manlleu tamb\xc3\xa9 es renova. Actualment el carrer viu una etapa d'estancament i convindria revitalitzar-lo_NEWLINE_L'edifici \xc3\xa9s probablement del segle XVIII i l'estat actual prov\xc3\xa9 d'una reforma del 1890."